पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री चिरंजीवी स्वास्थ्य बीमा योजना के माध्यम से जिले के 48 चिकित्सालयों में निशुल्क उपचार करवाया जा सकेगा। इनमें 32 सरकारी एवं 16 प्राइवेट अस्पताल शामिल हैं। योजना में पंजीकरण की तिथि 31 मई तक बढ़ा दी गई है। जिला कलक्टर प्रकाश राजपुरोहित ने बताया कि राज्य के प्रत्येक नागरिक को स्वास्थ्य बीमा कवरेज उपलब्ध कराने के लिए मुख्यमंत्री अशोक गहलोत द्वारा मजदूर दिवस के दिन मुख्यमंत्री चिरंजीवी स्वास्थ्य बीमा योजना का शुभारंभ किया है।
इस योजना से जुड़े व्यक्ति को सामान्य बीमारियों में 50 हजार तथा गंभीर बीमारी में 4.50 लाख का उपचार निशुल्क उपलब्ध करवाया जाता है। इस योजना में लाभार्थी के भर्ती होने से 5 दिन पूर्व तथा डिस्चार्ज होने के 15 दिन पश्चात तक का खर्चा शामिल किया गया है। भामाशाह कार्ड अथवा जन आधार कार्ड धारक परिवारों को स्वतः ही इस योजना का लाभ मिल जाएगा। वे नजदीकी ई-मित्र केंद्र पर जाकर अपनी डिजिटल पॉलिसी प्राप्त कर सकते हैं। जन आधार कार्ड से वंचित परिवारों को पहले जन आधार के लिए पंजीकरण कराना होगा।
सरकारी अस्पताल : जेएलए चिकित्सालय अजमेर, एकेएच ब्यावर, यज्ञनारायण चिकित्सालय किशनगढ़, जिला चिकित्सालय केकड़ी, राजकीय जनरल चिकित्सालय नसीराबाद, राजकीय सैटेलाईट चिकित्सालय आदर्श नगर, राजकीय महिला चिकित्सालय अजमेर, अरबन कम्यूनिटी हेल्थ सेंटर चन्द्र वरदाई व पंचशील तथा सामुदायिक स्वास्थ्य केन्द्र अरांई, भिनाय, सरवाड़, बांदनवाड़ा, रामगढ़, जवाजा, टांटोटी, हरमाड़ा, लूलवा, टॉडगढ़, गगवाना, देवगांव, फतेहगढ़, रूपनगढ़, भदून, बोराड़ा, मसूदा, विजयनगर, पीसांगन, पुष्कर, श्रीनगर एवं शशि कुमारी सीएचसी सावर, के राजकीय चिकित्सालयों में उपचार करवाया जा सकता है।
निजी अस्पताल : जिले के निजी चिकित्सालय मेवाड़ हॉस्पिटल सिविल लाइन, दीपमाला पागरानी हॉस्पिटल आदर्श नगर, सेंट फ्रांसिस हॉस्पिटल अजमेर, मित्तल हॉस्पिटल एण्ड रिसर्च सेंटर अजमेर, क्षेत्रपाल हॉस्पिटल मल्टीस्पेशयलिटी अजमेर, टीजे मायानी हॉस्पिटल एण्ड रिसर्च सेंटर पहाड़गंज, डॉ. विजय ईएनटी हॉस्पिटल अजमेर, सारन हॉस्पिटल अजमेर, श्री पार्श्वनाथ जैन हॉस्पिटल एण्ड रिसर्च सेंटर ब्यावर, ऋषि ऑर्थो हॉस्पिटल ब्यावर, आनन्द मल्टीस्पेशयलिटी हॉस्पिटल ब्यावर, जय क्लीनिक एण्ड नर्सिंग होम ब्यावर, मार्बल सिटी हॉस्पिटल किशनगढ़, एसआरके ईएनटी हॉस्पिटल किशनगढ़, राठी हॉस्पिटल किशनगढ़, श्री पीकेवी हॉस्पिटल एंड रिसर्च सेंटर बिजयनगर को मुख्यमंत्री चिरंजीवी स्वास्थ्य बीमा योजना से सम्बद्ध किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn